Federacia kabineto de Germanio

La **Federacia Kabineto** aŭ la **Federacia** **Registaro** (, mallongigita: **BReg**, plennomo: , kio signifas la Federacia Registaro de la Federacia Respubliko de Germanio) estas la plenuma povo de Germanio. La kabineto konsistas el la kanceliero (ĉefministro) kaj diversaj ministroj. Kabinetaj proceduroj estas bazitaj sur Artikoloj 62 ĝis 69 de la Germana konstitucio.

Male al la sistemo de registaro en la Vajmara Respubliko, la Bundestag povas nur elpostenigi la kancelieron en konstrua malkonfida voĉdono - mocio de demisio (konfiddemando) - (elektante novan kancelieron samtempe kun formado de nova registaro) kaj ne povas elpostenigi individuajn ministrojn. Tiuj proceduroj kaj mekanismoj estis establitaj en la konstitucio, kaj por malhelpi diktatorecon unuflanke, kaj por certigi ke ne ekzistus politika vakuo post la forigo de la nuna kanceliero. Ĉi tio post kiam dum la Vajmara periodo kancelieroj estis eksigitaj sen alternativo.

Se la kanceliero perdas simplan konfidan voĉdonon (sen elektado de nova kanceliero de la Bundestag), li ne estas devigita eksiĝi, sed povas peti la germanan prezidanton dissolvi la Bundestag kaj okazigi baloton ene de 60 tagoj. Ĉi tiu scenaro okazis en 1972, 1983 kaj 2005. Alia eblo antaŭ la kanceliero estas peti la prezidanton deklari konstitucian krizostaton kiu permesas al la kabineto uzi pli simplan leĝdonan proceduron kiu dependas nur de la Federacia Konsilio (Bundesrat). Ĉi tiu scenaro neniam estis efektivigita. Tamen, en ambaŭ kazoj, la Prezidanto estas sub neniu devo plenumi la peton de la Kanceliero.

La kanceliero kaj la aliaj membroj de la kabineto ankaŭ rajtas esti membroj de la Bundestag, kaj la plej granda parto de ili efektive tenas ambaŭ postenojn samtempe.

Ekde januaro 2022 ĝis majo 2025, la partioj konsistigantaj la kabineton estis la Socialdemokrata Partio (SPD), la Verda Partio kaj la Libera Demokratia Partio. La estro de la tiama ministraro estis Olaf Scholz el la Socialdemokrata Partio, kaj lia anstataŭanto estis Robert Habeck el la Verda Partio. Ekde majo 2025 oficas nova nova ministraro, kun kanceliero Friedrich Merz (de la kristandemokrata partio CDU), konservativa juristo, kaj anstataŭanto estas Lars Klingbeil (SPD).

## Nomuma procezo 
dekstra|eta|Elaera foto de la Registara kvartalo, Berlino 2016
La kanceliero estis elektita de la federacia parlamento (Bundestag) laŭ propono de la germana prezidanto. Tamen, la Bundestag povas ignori la proponon de la prezidanto (scenaro kiu neniam okazis). En ĉi tiu kazo la parlamento povas okazigi pliajn voĉdonadojn ene de 14 tagoj kaj provi elekti alian personon al la posteno. En la okazo, ke iu kandidato sukcesas esti elektita de la plimulto de la parlamento - la prezidanto estas devigata nomumi lin. Se la Bundestag ne faras tion, fina voĉdono okazos en la 15-a tago post la baloto. Se eĉ en ĉi tiu etapo neniu kandidato sukcesas ricevi la plimulton de voĉoj, la prezidanto povas nomumi la kandidaton kiu ricevis la plej multajn voĉojn en la lasta voĉdono. Alia opcio antaŭ la prezidanto estas dissolvi la parlamenton kaj anonci baloton ene de 60 tagoj.

Post la baloto en la Bundestag, la elektita kanceliero ricevas la leteron de nomumo en la kastelo Bellevue. Jen kiam la venka konkursanto enoficiĝas. Post la nomuma ceremonio, la kanceliero revenas al la Bundestag, por preni la oficĵuron. Post estado ĵurkonfirmita, la nova kanceliero revenas al Kastelo Bellevue por prezenti siajn kandidatojn por kabinetmembreco. La ŝtata prezidanto estas tiu, kiu oficiale nomumas la novajn kabinetanojn. Post la nomumo de la ministroj, ili revenas al la Bundestag kaj estas ĵurkonfirmitaj tie.

## Funkciado 
La kanceliero estas la estro de la kabineto. Tial la permanenta ofico de la kabineto estas rekte rilata al la permanenta ofico de la kanceliero. La oficperiodo de la kabineto finiĝas kun malkonfida voĉdono aŭ la formado de nova kabineto. Krom la decidpropono de malfido kiu lokas novan kancelieron kaj kabineton, la kanceliero kaj membroj de la kabineto restas en sia posteno kiel portempaj oficialuloj laŭ la peto de la prezidanto ĝis nova kabineto estas elektita.

La kanceliero povas iam ajn peti la prezidanton eksigi ministron aŭ nomumi novan ministron; La nomumo de la prezidanto estas nura formalaĵo, kaj li ne rajtas rifuzi la peton de kanceliero pri maldungoj aŭ nomumi ministron. La kanceliero ankaŭ decidas pri la amplekso de la devoj de ĉiu ministro kaj povas, laŭ sia bontrovo, nomumi la ministrojn en la diversaj ministerioj kaj eĉ nomumi ministrojn sen aparta fako. La kanceliero ankaŭ povas esti ministro mem krom gvidi la kabineton. Malgraŭ tiuj liberecoj, ekzistas pluraj konstituciaj provizaĵoj koncerne la nomumon de kabinetanoj: la kanceliero ne povas esti la ministro de defendo, ekonomio kaj justeco, kaj devas nomumi aliajn ministrojn por tiu celo. Se du ministroj malkonsentas pri certa afero, la kabineto solvas la konflikton per plimulta voĉdono, aŭ per la propra decido de la kanceliero.

La kanceliero devas nomumi unu el la ministroj kiel sia anstataŭanto, kiu povas plenigi la postenon de la kanceliero en sia foresto. En koaliciaj registaroj la vickanceliero estas kutime la ministrogvidanto de la due plej granda koalicia partio. Okaze de la morto aŭ malkapablo de la kanceliero - lia anstataŭanto anstataŭas lin ĝis nova kanceliero estas elektita fare de la Bundestag.

La kvorumo por okazigo de kabinetkunvenoj estas la ĉeesto de almenaŭ duono de ĝiaj ministroj kaj la kanceliero aŭ lia deputito. La kabineto kunvenas regule merkrede matene.

## Kabinetaj postenoj kaj ministerioj 
La nuna kaj 24-a federacia ministraro de Germanio oficas ekde majo 2025. Ĝi konsistas de la sekvaj ministerioj:
* Kanceliero de Germanio
* vickanceliero
* kanceliera oficejo (BKAmt)
* federacia ministerio pri internaj aferoj (BMI)
* federacia ministerio pri financoj (BMF)
* federacia ministerio pri eksteraj rilatoj (AA)
* federacia ministerio pri defendo (BMVg)
* federacia ministerio pri ekonomio kaj energio  (BMWi)
* federacia ministerio pri transporto kaj cifereca infrastrukturo (BMVI)
* federacia ministerio pri sano (BMG)
* federacia ministerio pri nutrado kaj agrikulturo (BMEL)
* federacia ministerio pri ekonomia evoluo kaj kunlaboro (BMZ)
* federacia ministerio pri familioj, maljunuloj, virinoj kaj junularo (BMFSFJ)
* federacia ministerio pri medio, protekto de naturo kaj atomenergia sekureco (BMU)
* ministerio pri justico kaj protekto de konsumantoj (BMJV)
* ministerio pri laboro kaj bonfarto  (BMAS)
* ministerio pri eduko kaj esplorado (BMBF)

## Referencoj 
## Eksteraj ligiloj 
* Oficialaj anglaj nomoj de germanaj ministroj kaj ministerioj (germana ministerio de eksteraj rilatoj)
* Germana ministrara retejo 

Kategorio:Registaraj kabinetoj
Kategorio:Politiko de Germanio